Fit for a King (grop)

* 

**Fit for a King**, tanben abreujat **FFAK**, es un grop de metalcòr american vengut de Tyler en Tèxas format en 2007. Lo grop compren los guitaristas Bobby Lynge e Daniel Gailey, lo cantaire Ryan Kirby, lo bassista Ryan "Tuck" O'Leary, e lo bateire Trey Celaya.

A la debuta de lor carrièra, sortiguèron dos *EPs* independents entitulat *Fit for a King* en 2008, *Awaken the Vesper* en 2009 e fin finala un album estudiò *Descendants*, en 2011. Apuèi aquò lo *grop* signèt en ço de *Solid State Records* e sortiguèron cinc albums estudiò de mai: *Creation/Destruction* (2013), *Slave to Nothing* (2014), *Deathgrip* (2016), *Dark Skies* (2018), *The Path* (2020) e *The Hell We Create*, que sortiguèt *lo* 28 d'octobre de 2022.

## Istòria

### Grop independent (2007-2012)
Es en Tyler, Tèxas, que Jared Easterling, Aaron Decur, Justin Juno, Jared McFerron, Alex Danforth e Jed McNeill formeguèron *Fit for a King* en 2007. Lo grop jogava un pauc localament  abans de sortir dos EPs : *Fit For a King* en 2008 e *Awaken the Vesper* en 2009. Aqueste an, lo grop decidiguèt de se consacrar a temps plen a la musica, çò que faguèt que McNeill e McFerron daissèron lo grop per contunhar lors estudis.

Ryan Kirby del grop *Bodies Awake* (fondat en Fort Worth) se jonhèt al grop en 2010 per remplaçar Mason Wilson, qu'aviá recentament remplaçat Danforth coma cantaire lidèr. Lo guitarista Bobby Lynge, tanben ancian membre de *Bodies Awake* amb Kirby*,* se jonhèt al grop. Aqueste còla sortiguèt son primièr album estudiò independent, *Descendants*, en 2011. Amb la sortida de lor videoclip *Ancient Waters*, lo grop comencèt de se far connéisser.

Memtretant, lo bassista Decur daissèt lo grop en 2011 per seguir una carrièra dins la polícia e foguèt remplaçat per Aaron Kadura que tanben fa lo cant clar amb Easterling.

### Solid State Records (2012-ara)
En julhet de 2012, lo grop signèt en çò de *Solid State Records*. Lo segond album estudiò *Creation/Destruction* sortiguèt en seguida lo 12 de març de 2013. 3 100 albums se vendèron dins la primièra setmana. Çò faguèt que *Billboard* classèt *Creation/Destruction* numerò 175, numerò 17 dins la categoria musica Christiana, e numerò 6 dins la categoria *Hard Rock* Albums.

En 2013, lo grop tornèt enregistrar lor primier album estudiò independent, *Descendants*, e lo sortiguèt lo 25 de novembre la meteissa annada. *Billboard* classèt aquel *Descendants* al numerò 38 de la categoria musica Christiania, e al numerò 8 de la categoria *Heatseekers Albums*.

Lo tresen album estudiò del grop, *Slave to Nothing*, sortiguèt lo 14 d'octobre de 2014 amb tres *singles* coma *Slave to Nothing* amb Mattie Montgomery del grop *For Today* o encara *A Greater Sense of Self*.

Lo grop lancèt son quatren album estudiò *Deathgrip* lo 7 d'octobre de 2016. Òm pòt notar la participacion del cantaire del grop *August Burns Red*, Jake Luhrs, sus la cançon *Dead Memory*.

Lo cinquen album estudiò del grop sortiguèt lo 14 de setembre de 2018 jos lo nom *Dark Skies*. Abans aqueste sortida, lo grop lancèt un primier *single*, *Tower of Pain*, lo 1èr de junh de 2018.  Quatre autres *singles* sortiguèron en seguida : *The Price of Agony*, *Backbreaker*, *When Everything Means Nothing* e Oblivion.

Lo 30 de setembre de 2018, lo guitarista Bobby Lynge prenguèt una pausa de las viradas e se separèt del grop pr'aquò s'entendiá plan amb los autres membres. Se justifiquèt pel besonh d'èsser amb sa familha e un interés per de projèctes novels. Pasmens, Lynge diguèt qu'èra encara implicat dins l'escritura de l'album seguent del grop e que benlèu farà la virada seguenta.

Lo 13 de Març 2020, lo grop desvelèt un nouvèl single entitolat *Breaking the Mirror* acompanhat per una vidéo amb las paraulas. Lo 14 de mai, apuèi aver presentat de maquetas los jorns precedents, lo grop anoncièt pendent la pandèmia mondiala de COVID-19 una collaboracion suspresa amb lo grop *We Came as Romans*. La collaboracion impliquèt los dos cantaires dels grops dins un novèl enregistrament de lors darrieras cançons. Mentretant,  los dos grops lançèron una linha de productes exclusiva per promòure aquesta collaboracion.

Lo 8 de julhet de la meteissa anada, lo grop anoncièt la sortida de que seisen album *The Path* per lo 18 de setembre 2020. Lo 10 de julhet, lo grop lancèt un segond *single* entitolat *God of Fire* amb Ryo Kinoshita, lo cantaire del grop *Crystal Lake*. Aquesta cançon foguèt seguida, lo 6 d'agost, per un tresen *single* : *Locked (In My Head)*. Apuèi, lo 25 d'agost, lo grop anoncièt sus sos mèdias socials que lo quatren e darrièr single titulat *Annihilation* sortirà très jorns mai tard, lo 28 d'agost. 

Lo 16 de julhet de l'anada 2021, lo grop lancèt un nòu *EP,* *Guardians of the Path*, amb la collaboracion de l'autre grop de metalcòr *August Burns Red*. Lo 3 de decembre, lo baterista fondator Jared Easterling anoncèt que daissèt lo grop per jogar dins lo grop Koe Wetzel. Mai tard, foguèt Trey Celaya del grop *Invent Animate* que lo remplaçèt coma baterista.

En 2022, Fit for a King lancèt dos *singles* nomenat *Reaper*, lo 23 de junh, e *End (The Other Side)* lo 10 d'agost, totes amb un videoclip. Atanben, anoncièron la sortita de lor seten album estudiò, *The Hell We Create*, pel 28 d'octobre de 2022. Aquela anonça foguèt seguida, lo 8 de setembre, pel tresen *single* nomenat *Falling Through the Sky*  e, lo 13 d'octobre, pel quatren *Times Like This*,  amb Jonathan Vigil lo cantaire del grop *The Ghost Inside*.

## Membres del grop
Membres actual :

* Bobby Lynge : guitara, segonda votz (2010 - ara)
* Ryan Kirby : cantaire (2014 - ara) ; votz metal (2010 - 2014)
* Ryan "Tuck" O'Leary : bassa, cant clar (2014 - ara)
* Daniel Gailey : guitara, segonda votz (2018 - ara)
* Trey Celaya : batariá (2021 - ara)

## Referéncias